                       højesterets kendelse
                        afsagt tirsdag den 25. november 2014
sag 155/2014
advokat casper andreasen påkærer østre landsrets kendelse om rejseforbehold i sagen:
anklagemyndigheden
mod
t
(advokat casper andreasen)
i tidligere instanser er afsagt beslutning af retten i svendborg den 30. april 2014 og kendelse
af østre landsrets 12. afdeling den 20. maj 2014.
i påkendelsen har deltaget tre dommere: marianne højgaard pedersen, jens peter christensen
og lars hjortnæs.
påstande
kærende, advokat casper andreasen, har nedlagt påstand om, at forbeholdet for godtgørelse
af rejseudgifter og rejsetid ophæves.
anklagemyndigheden har nedlagt påstand om stadfæstelse.
sagsfremstilling
ved anklageskrift af 13. april 2014 blev t tiltalt for vold efter straffelovens § 244, jf. § 247,
stk. 1, ved at have sparket en person på hånden og tildelt en anden person et knytnæveslag i
ansigtet, samt overtrædelse af færdselslovens § 117 d, stk. 2, jf. § 56, stk. 1, og § 118, stk. 1,
jf. § 3, stk. 1, og § 9, stk. 1, og stk. 2, nr. 6.
                                                  - 2 -
den 25. april 2014 anmodede advokat casper andreasen om, at det rejseforbehold, som ret-
ten i svendborg havde taget ved beskikkelsen af ham som forsvarer for t, blev ophævet. i
retten i svendborgs beslutning af 30. april 2014 herom, hedder det bl.a.:
        ”idet t er tiltalt for to forhold af vold efter straffelovens § 244, to forhold for kørsel
        uden at have generhvervet kørekort samt et forhold om påkørsel af en parkeret bil, og
        være kørt fra stedet uden at standse, finder retten ikke, at sagen har en sådan karakter og
        omfang, eller der er forbundet sådanne omkostninger med sagen, at der er grundlag for
        at beskikke advokat casper andreasen uden forbehold for godtgørelse af rejseudgifter
        og rejsetid.
        det forhold, at advokat casper andreasen mange gange tidligere har været beskikket
        forsvarer eller bistandsadvokat for t – også uden rejseforbehold ved retten i svendborg
        – kan ikke føre til et andet resultat.”
østre landsret stadfæstede retten i svendborgs beslutning ved kendelse af 20. maj 2014.
ved retten i svendborgs dom af 20. maj 2014 blev t straffet med fængsel i 4 måneder samt
en bøde på 6.000 kr. for to tilfælde af overtrædelse af straffelovens § 244, jf. § 247, stk. 1, og
færdselslovens § 117 d, stk. 2, jf. § 56, stk. 1, samt overtrædelse af færdselslovens § 118, stk.
1, jf. § 3, stk. 1, og § 9, stk. 1. der blev ved straffens fastsættelse lagt vægt på, at tiltalte
tidligere adskillige gange var straffet for ligeartet kriminalitet. t havde nægtet sig skyldig i
overtrædelse af straffelovens § 244 og færdselslovens § 9, stk. 2, nr. 6, og erkendt sig skyldig
i de øvrige overtrædelser af færdselsloven. dommen blev ikke anket.
det fremgår af retten i svendborgs retsbog af 20. maj 2014, at hovedforhandlingen varede 2
timer og 20 minutter, og at retten fastsatte salæret til advokat casper andreasen til 7.200 kr.
med tillæg af moms. advokat casper andreasen har anført, at hvis han havde været beskikket
uden rejseforbehold, ville han have anmodet om salær for 4 timers transport i forbindelse med
hovedforhandlingen, udlæg i form af broafgift på 470 kr. samt kørselsgodtgørelse for 334 km.
denne merudgift – sammenlignet med udgiften ved beskikkelse af en lokal advokat uden rej-
seudgifter – kan efter landsretspræsidenternes dagældende vejledende salærtakster opgøres til
ca. 4.900 kr. (4 rejsetimer til mindst 800 kr. pr. time, udlæg i form af broafgift på 470 kr. og
334 km til 3,73 kr. pr. km).
                                                 - 3 -
advokat casper andreasen har for højesteret fremlagt 9 salæranmodninger fra perioden 6.
september 2006 til 1. oktober 2013, der vedrører 7 sager, hvor han var beskikket forsvarer for
t, og 2 sager, hvor han var beskikket bistandsadvokat for t.
anbringender
advokat casper andreasen har anført bl.a., at han hovedforhandlede den første sag for t i
september 2006 ved retten i svendborg. han har efterfølgende repræsenteret t flere gange
ved bl.a. retten i svendborg, retten i nakskov, vestre landsret, retten i nykøbing falster
og retten i odense. derudover har der været nogle sager, hvor han var beskikket
bistandsadvokat for t, men hvor det ikke var nødvendigt at give møde. der har også været
nogle sager, der er blevet påtaleopgivet mv. af de 9 fremlagte salæranmodninger fremgår, at
der ikke har været rejseforbehold i de sager, som han siden september 2006 har repræsenteret
t i uden for københavns byret.
t har haft en rimelig begrundet interesse i, at advokat casper andreasen gav møde for ham i
sagen, idet hans valg af advokat casper andreasen som forsvarer må tages som udtryk for, at
han har tillid til ham. det forhold, at han har repræsenteret t adskillelige gange siden
september 2006 tilsiger, at der er ”en rimelig begrundet interesse i”, at han gav møde uden for
sit hjemsted. de merudgifter, der vil være forbundet hermed, er af begrænset karakter henset
til det nære klientforhold og omkostningerne ved sagen i øvrigt. det forhold, at t blev idømt
en straf på fængsel i 4 måneder, understreger sagens alvorlige karakter.
rigsadvokaten har anført bl.a., at det forhold, at en advokat tidligere har været beskikket for
en tiltalt, efter praksis ikke i sig selv kan føre til, at der foreligger en rimelig begrundet inte-
resse i, at den pågældende advokat beskikkes i en ny sag og dermed, at rejseforbeholdet op-
hæves. efter praksis kan der selv i de tilfælde, hvor der består et længerevarende klientfor-
hold, ske beskikkelse med rejseforbehold, hvis der er tale om en simpel og ukompliceret sag.
den foreliggende sag må betegnes som en simpel og ukompliceret sag såvel juridisk som be-
vismæssigt, og sagens karakter kan derfor ikke begrunde, at rejseforbeholdet ophæves. rejse-
udgifterne i den foreliggende sag udgør endvidere en sådan merudgift i forhold til salæret, at
det efter praksis klart ligger udenfor, hvad der kan anses for relativt beskedent. sammenfat-
tende foreligger der ikke omstændigheder, der kan begrunde, at beskikkelsen af advokat cas-
per andreasen burde være sket uden forbehold for godtgørelse af rejseudgifter og rejsetid.
                                               - 4 -
højesterets begrundelse og resultat
efter retsplejelovens § 741, stk. 1, jf. § 334, stk. 3, kan retten efter et skøn i hvert enkelt til-
fælde stille som betingelse, at merudgifter som følge af, at en bestemt advokat ønskes beskik-
ket, ikke skal betales af statskassen. ved afgørelsen af spørgsmålet er det ifølge forarbejderne
til § 334, stk. 3, afgørende, om der er en rimelig begrundet interesse i, at den pågældende ad-
vokat giver møde uden for sit hjemsted. der bør herved bl.a. tages hensyn til sagens art og
størrelsen af merudgifterne i forbindelse hermed.
den foreliggende sag vedrører vold efter straffelovens § 244 i form af et spark på en persons
hånd og et knytnæveslag i en anden persons ansigt samt flere overtrædelser af færdselsloven.
overtrædelserne af færdselsloven bortset fra én var erkendt af t. under hensyn til sagens
enkle og ukomplicerede karakter og til at merudgiften ved at beskikke advokat casper
andreasen uden rejseforbehold ikke kan anses for relativt beskeden, finder højesteret –
uanset at advokat casper andreasen har været beskikket som forsvarer for t adskillige gange
tidligere – at der ikke foreligger omstændigheder, der kan begrunde, at rejseforbeholdet
ophæves.
højesteret stadfæster derfor landsrettens kendelse.
                                         thi bestemmes:
landsrettens kendelse stadfæstes.
